ההרוגים בהפגנות באיראן לא ידעו כמה הם בעצם, הילדים של רפסנגאני לא בטוחים היכן הם, ויצמן שירי חוזר חלילה, המכון אינו וולקני, ועוד אי-הבנות של התקשורת העברית
  כמה נהרגו באיראן? הבדיחה הידועה מספרת: שמונה פולנים נהרגו בתאונת דרכים; ארבעה בתאונה וארבעה בשחזור. הכותרת באתר "הארץ" מספרת: "20 הרוגים בהפגנות באיראן; הממשלה הודיעה על ספירה חוזרת".  העיקר שלא תאייתו את השם שלי נכון למנכ"ל מפלגת העבודה קוראים ויצמן שירי. ויצמן שם פרטי, שירי שם משפחה. שירי היה חבר-כנסת מ-1999 עד 2006, ושימש גם סגן שר הביטחון. ובכל זאת רזי ברקאי בגל"צ מתעקש לכנותו "שירי ויצמן", וכך גם ב"הארץ".  ברוב כלי התקשורת העבריים, מייסד פייסבוק מכונה מארק צוקרברג. אני אישית מעדיף לתעתק לפי הדרך שבה מבטאים את השם בארה"ב, זאקרברג. ב"כלכליסט" החליטו שלא להחליט.  לפי אתר "הארץ", אחד מארבעת הפלסטינים החשודים ברצח דניאל יעקבי הוא נסים גבעתי, כלומר גבעיתי.  יו"ר מקאן אריקסון, אילן שילוח, רצה להדגיש את התמורות שעובר עולם הפרסום, והכריז שהיה משנה את שם המשרד למקאן דיגיטל. ב"כלכליסט" לקחו אותו ברצינות.  "דה-מרקר" סיפר על אביו של עומר מואב, שהיה "ראש המכון הוולקני". אלא שמואב האב לא היה מומחה לרעידות אדמה, והמכון שהוא עמד בראשו אינו המכון הוולקני, אלא מכון וולקני, העוסק במחקר חקלאי, ונקרא על שם החוקר יצחק אלעזרי וולקני.  עולם תוכן חדש "דה-מרקר קפה": תוכן באינטרנט מביא לצמחיה.  כמו בת הים הקטנה: חצי דג, חצי יונק הטעות הזו מ"24 דקות" הגיעה אלינו באיחור ניכר (7.4.2009), אבל לרגל סגירת החינמון קבלו את הכרישים היונקים.  נאסרו באיסור חמור אולי ילדיו של רפסנגאני נאסרו כדי שלא יעזבו את המדינה, ואולי ב-ynet פשוט זקוקים למגיה.  ריצרד השני ביס לא הסתפקו בריצרד מהסדרה "בנות גילמור", אז הם שיבטו אותו, ועכשיו יש שניים.  נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.